
11 noiembrie 2026


Comunicat de presă



Distrigaz Sud Rețele aduce următoarele precizări cu privire la întreruperea temporară a alimentării cu gaze naturale în localitățile Valea Mare, Valea Caselor, Gârleni și Fețeni, din județul Dâmbovița și localitatea Glâmbocata, din județul Argeș:

În urma unei avarii la o conductă operată de către OMV Petrom amplasată în amonte de Stațiile de Reglare Măsurare ce alimentează localitățile Valea Mare, Valea Caselor, Gârleni și Fețeni, din județul Dâmbovița și localitatea Glâmbocata, din județul Argeș, pentru a pune consumatorii în siguranță, Distrigaz Sud Rețele a sistat alimentarea cu gaze naturale în zona respectivă astăzi, 11 noiembrie 2026, începând cu ora 13:14. 

Reluarea alimentării cu gaze naturale a clienților afectați se va face după ce OMV Petrom va finaliza respectiva avarie, la o dată ce va fi comunicată ulterior.

De această întrerupere sunt afectați 517 de clienți casnici și non casnici situați în localitățile Valea Mare, Valea Caselor, Gârleni și Fețeni, din județul Dâmbovița și localitatea Glâmbocata, din județul Argeș.

După reluarea alimentării cu gaze naturale, în cazul în care clienții simt miros de gaze, sunt rugați să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.


Ne cerem scuze pentru disconfortul creat.

Biroul de Presă
Distrigaz Sud Rețele



Distrigaz Sud Rețele este lider în distribuția de gaze naturale în România, cu o expertiză de 51 de ani în acest domeniu, având 2,3 milioane de clienți, 24.500 km de rețea și peste 3.000 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.

